CELEX: 62011TN0260
Language: et
Date: 2011-05-19 00:00:00
Title: Kohtuasi T-260/11: 19. mail 2011 esitatud hagi — Hispaania versus komisjon

16.7.2011   
            
            
               ET
            
            
               Euroopa Liidu Teataja
            
            
               C 211/29
            
         19. mail 2011 esitatud hagi — Hispaania versus komisjon
   (Kohtuasi T-260/11)
   2011/C 211/63
   Kohtumenetluse keel: hispaania
   
      Pooled
   
   
      Hageja: Hispaania Kuningriik (esindaja: N. Díaz Abad)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 22. veebruari 2011. aasta määrus (EL) nr 165/2011, milles sätestatakse mahaarvamised teatavatest Hispaaniale 2011. ja järgmisteks aastateks eraldatud makrellipüügikvootidest ülepüügi tõttu 2010. aastal, ja
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Vaidlustatud määruse lisa kehtestab Hispaania suhtes makrelli ülepüügi tõttu VIIIc, IX ja X püügipiirkonnas ning CECAF 34.1.1 püügipiirkonna ELi vetes mahaarvamise 39 242 tonni, millest 4 500 tonni aastal 2011, 5 500 tonni aastal 2012, 9 748 tonni aastal 2013, 9 747 tonni aastal 2014 ja 9 747 tonni aastal 2015 „ja vajaduse korral järgnevatel aastatel”.
   Hagi põhjenduseks esitab hageja 6 väidet.
   
               1.
            
            
               Esimene väide, et rikutud on nõukogu 20. novembri 2009. aasta määruse 1224/2009, millega luuakse ühenduse kontrollisüsteem ühise kalanduspoliitika eeskirjade järgimise tagamiseks, muudetakse määrusi (EÜ) nr 847/96, (EÜ) nr 2371/2002, (EÜ) nr 811/2004, (EÜ) nr 768/2005, (EÜ) nr 2115/2005, (EÜ) nr 2166/2005, (EÜ) nr 388/2006, (EÜ) nr 509/2007, (EÜ) nr 676/2007, (EÜ) nr 1098/2007, (EÜ) nr 1300/2008, (EÜ) nr 1342/2008 ning tunnistatakse kehtetuks määrused (EMÜ) nr 2847/93, (EÜ) nr 1627/94 ja (EÜ) nr 1966/2006 (edaspidi määrus nr 1224/2009), artikli 105 lõiget 6, kuna vaidlustatud määrus võeti vastu enne, kui komisjon oli vastu võtnud mainitud artikli 105 lõikes 6 ette nähtud rakendusmääruse.
            
         
               2.
            
            
               Teine väide, et rikutud on olulisi vorminõudeid, kuna puudub korralduskomitee ettekanne, olgugi et seni on kõik liikmesriigile kvootide ületamise eest määratud karistused kehtestatud komisjoni määrusega, millega kaasneb korralduskomitee põhjendatud arvamus.
            
         
               3.
            
            
               Kolmas väide, et rikutud on kaitseõigusi, kuna vaidlustatud määrus võeti vastu ilma Hispaania Kuningriigi eelneva ärakuulamiseta.
            
         
               4.
            
            
               Neljas väide, et rikutud on õiguskindluse põhimõtet, kuna komisjon jätab vaidlustatud karistust määrates avatuks võimaluse seda karistust edaspidi laiendada määratlemata arvuks aastateks.
            
         
               5.
            
            
               Viies väide, et rikutud on õiguspärase ootuse põhimõtet, kuna vaidlustatud määrus jõustus pärast makrellipüügi hooaja algust Hispaanias.
            
         
               6.
            
            
               Kuues väide, et rikutud on diskrimineerimiskeelu põhimõtet, kuna komisjon kohaldas sotsiaalmajandusliku ohu kriteeriumit erinevalt, võrreldes teiste sarnaste olukordadega.